Святлана Уладзіславаўна Чэкан

Святлана Уладзіславаўна Чэкан (, , РСФСР) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь V і VI скліканняў.

 Біяграфія 
Нарадзілася 15 мая 1966 года ў г. Саратаве (РСФСР).

Скончыла Беларускі тэхналагічны інстытут імя С. М. Кірава, інжынер-тэхнолаг; Гомельскі кааператыўны інстытут, эканаміст-менеджар.

Працавала статыстыкам раённага камітэта ЛКСМБ г. Хойнікі Гомельскай вобласці; адказным сакратаром праўлення раённай арганізацыі Добраахвотнага таварыства аматараў кнігі; старшынёй прафсаюзнага камітэта, намеснікам старшыні праўлення, начальнікам аддзела кадраў райпо г. Хойнікі; першым намеснікам старшыні праўлення райпо г.п. Брагіна; начальнікам упраўлення кадраў, ідэалагічнай і арганізацыйна-кааператыўнай работы аблспажыўсаюза г. Гомеля; старшынёй праўлення Брагінскага райпо.

У 2012—2016 гадах дэпутат Палаты прадстаўнікоў Нацыянальнага сходу Рэспублікі Беларусь V склікання. З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

 Асабістае жыццё 
Замужам, мае сына.

 Спасылкі 
 Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Выпускнікі БДТУ
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 5-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Выпускнікі БГЭУСК